stanford-oval/wikipedia huggingface dataset:
Hylkysaari

| Hylkysaari |
| --- | --- |

Maantiede
Muut nimet:  Vrakholmen
Merialue:  Suomenlahti
Vesialue:  Kruunuvuorenselkä
Pinta-ala:  0,04 km²
Valtio
Valtio:  Suomi
Maakunta:  Uusimaa
Kunta:  Helsinki
Infobox OKNimi-testi OK: 
Hylkysaari (ruots. Vrakholmen, ent. suom. Vrakholma) on Helsingin Kruunuvuorenselällä Korkeasaaren vieressä sijaitseva noin neljän hehtaarin kokoinen saari. Se on yhdistetty kahdella maapenkereellä Korkeasaareen. Hylkysaari kuuluu Helsingin 19. kaupunginosaan Mustikkamaa–Korkeasaari.
1800-luvulla saarella sijaitsi pieni laivatelakka, ja 1900-luvun alkupuolella saari toimi luotsiasemana. Suomen merimuseo sijaitsi saarella vuosina 1973–2007, kunnes se muutti Kotkaan. Merimuseon muutettua saaren kasarmirakennus on jäänyt tyhjilleen, ja sille etsitään uutta käyttöä. Saarella sijaitsee myös yksi huvila sekä muita pienempiä rakennuksia.
Historia

1600- ja 1700-luvuilla saari toimi kaupungin vuokraamana laidunmaana. Vuonna 1830 kauppias Fredric Emanuel Ekebom sai luvan perustaa saarelle laivatelakan, joka toimi saaressa vuoteen 1881 saakka.
1800-luvun lopulla Korkeasaaresta muotoutui kansalaisten virkistyspaikka, kun sinne rakennettiin ravintola, karuselli ja eläintarha. Samalla Hylkysaaresta tuli erinomainen paikka huvilaelämälle, ja kahdesta telakan rakennuksesta muokattiin huviloita 1880-luvulla arkkitehti F. W. Mieritzin suunnitelmien mukaan. Saaren kaupungilta vuonna 1881 vuokrannut Mieritz asui itse toisessa huvilassa, nykyisessä Villa Idassa. Mieritzin kuoltua hänen poikansa Frithiof Mieritz perusti saareen vuonna 1888 Suomen ensimmäisen sementtivalimon, mutta se meni konkurssiin jo seuraavana vuonna. 1900-luvun alussa saaren käyttötarkoitus muuttui, kun Helsingin luotsiasema siirtyi Vallisaaresta Hylkysaareen. Saaren näkyvin maamerkki, vanha luotsikasarmi, valmistui vuonna 1910 ja sitä korotettiin kahdella kerroksella vuonna 1928. Korotuksen jälkeen rakennuksessa mahtui asumaan 23 perhettä. Luotsikasarmin suunnitteli Rakennushallituksen arkkitehti Georg Axel Wasastjerna ja korotuksen G. A. Sundelin.
Hylkysaaren siirryttyä luotsilaitoksen käyttöön sen pohjoispäähän rakennettiin vuonna 1912 pieni kaasutehdas, jossa valmistettiin majakoissa ja loistoissa polttoaineena käytettyä asetyleenikaasua. Valtio pakkolunasti saaren Helsingin kaupungilta vuonna 1931.
Luotsiasema toimi Hylkysaaressa vuoteen 1962 saakka, mutta suurin osa asukkaista oli muuttanut manner-Helsinkiin jo 1950-luvulla. Viimeinen asukas muutti pois luotsikasarmista tammikuussa 1966. 1960-luvulla Opetusministeriö alkoi suunnitella kasarmia sijainniksi perustettavalle valtakunnalliselle merimuseolle. Vaikka kasarmirakennusta ei koettu kovin sopivaksi museotoimintaan, remontin jälkeen Suomen merimuseo perustettiin Hylkysaareen vuonna 1973. Museon perusnäyttely oli avoinna saaressa vuodet 1983–2004. Alun perin tornilla varustettu vanha luotsikasarmi sai nykyisen ulkoasunsa, kun sen katto muutettiin mansardikatoksi vuonna 1978. Kaasutehdas lopetti toimintansa 1960-luvulla, ja sen rakennus muutettiin 1980-luvulla merimuseon konservointilaitokseksi.
Merimuseo muutti uusiin tiloihin Kotkan Merikeskus Vellamoon vuonna 2007. Saari ja sen rakennukset, mukaan lukien toinen jäljellejäänyt huvila Villa Ida sekä vanha kasarmirakennus, ovat sittemmin siirtyneet Senaatti-kiinteistöjen omistukseen. Senaatti-kiinteistöt laittoi saaren myyntiin vuonna 2020. Saaren osti vuoden 2021 huhtikuussa Valo Investments Group Holding Oy:n tytäryhtiö Hylkysaari Oy seitsemällä miljoonalla eurolla. Saareen sijoitetaan matkailu- ja virkistystoimintoja. Rakennukset kunnostetaan ja saaren luonto elvytetään. Kesällä 2022 suunnitelmissa on avata sinne julkinen sauna ja kesäkahvila.
Nimi

Hylkysaaren nimenä on kartoissa vuodesta 1655 lähtien vaihdellen Kalfholmen, Kallholmen, Kalholmen ja Kahlholmen. Nimi on tarkoittanut joko ”kaljua”, puutonta saarta tai läheisen Korkeasaaren viereistä pienempää saarta eli ”vasikkaa” (ruots. kalf ’vasikka’). Nimi Vrakholmen esiintyy kartoissa 1700-luvun jälkipuoliskolta lähtien. Suomenkieliseksi nimeksi oli jo vuonna 1908 ehdolla Hylkysaari, mutta virallisesti vahvistettiin vuonna 1909 Vrakholma ja vasta vuonna 1928 nykyinen nimi.
Aiheesta muualla

Kuvia tai muita tiedostoja aiheesta Hylkysaari Wikimedia Commonsissa
Suunnitelma merimuseon perustamisesta Hylkysaareen, Museovirasto, 1977
Entinen luotsikasarmi läheltä
Ingeberg

| Ingeberg |
| --- | --- |

 Ingeberg
 Koordinaatit: 60°49′37″N, 11°08′09″E 
Valtio:  Norja
Lääni:  Innlandet
Kunta:  Hamar
Pinta-ala:  
 – Maa:  0,5 km²
Väkiluku (2022):  916
 – Väestötiheys:  1832 as./km²
Infobox OKVirheellinen NIMI-arvo: 
Ingeberg on taajama Hamarin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 916 vuonna 2022. Se sijaitsee noin viisi kilometriä Hamarin keskustasta koilliseen.
Iltapäiväkuuro

Lähellä oleva kuuropilvi, Cumulonimbus incus. Pilvestä näkyy kuituinen alasin yllä ja se, mistä ukkospilvi tunnetaan, tumma alaosa. Pilven edessä näkyy kumpukerrospilvi Stratocumulus. Joskus Stratocumulus peittää Cumulunimbuksen kokonaan.
Kaukainen, Cumulonimbus calvus, joka ei tule kohti. Jos tämän näköinen pilvi tulisi kohti, sateeseen ja/tai ukkoseen olisi aikaa 1-2 tuntia.
Iltapäiväkuuro syntyy, kun aurinko lämmittää kosteaa ilmaa, joka nousee ylös muodostaen kuuropilviä. Tämä vaatii ilmakehältä epävakaisuutta. Iltapäivällä auringon ohitettua lakipisteensä on lämpimintä, sillä ilma reagoi auringon lämmittävään vaikutukseen viiveellä. Iltapäiväkuuroja lienee eniten kolmen–seitsemän aikaan.
Iltapäiväkuurot ovat lyhytkestoisia rankkoja kaatosateita, mutta niitä voi syntyä tiheään niin, että, kun yksi kuuro menee ohi, toinen tulee heti päälle. Kesällä nimenomaan heinäkuussa iltapäiväkuuroihin liittyy monesti ukkosta. Iltapäiväkuuroja on yleensä heinäkuussa. Taivaan täyttävien kumpupilvien kasvaminen leveyttään korkeammaksi enteilee iltapäiväkuuroja, samoin taivaansinen samea sävy. Sadekuuroja ei estä ns. yläinversio, joka monesti estää ukkosen kehittymisen.
Valtavan, möykkymäisen Cumulus congestuksen ilmaantuminen taivaalle suunnilleen pilvien tulosuuntaan on melko lähellä olevien iltapäiväkuurojen merkki keväällä, kesällä tai syksyllä varsinkin, jos pilviä on useita. Vielä selvempi merkki on pienenkin kuituisuuden ilmestyminen pilvien yläosiin. Sade ja ukkonen ovat silloin korkeintaan muutaman tunnin päässä. Viimeinen varoitus lähestyvästä iltapäiväkuurosta ovat tumma-alareunaiset, yleensä tummina tai vaaleanharmaina melko pystysuorina viiruina näkyvä sade. Kaukana olevista kuuropilvistä joskus olla vaikea sanoa, osuuko satava pilvi pään päälle vai ei. Kannattaa tarkkailla itse kumpupilvien kulkusuuntaa, niiden alapuolella olevat pienet pilvet liikkuvat kokonaan eri suuntaan.
Ilmakemia

Ilmakemia on ilmakehätieteisiin kuuluva luonnontieteiden ala, joka tutkii ilman reaktiivisia yhdisteitä kemiallisia prosesseja ja lähteitä ilmakehässä. Ilmakemia koskettaa monia muita tieteenaloja kuten kemiaa, meteorologiaa, fysiikkaa ja biologiaa.
Ilmakehän kemiallinen rakenne ja sen muutokset ovat tärkeitä, koska se vaikuttaa elollisen luonnon selviämiseen maapallolla. Esimerkkejä ilmakemian tutkimista ongelmista ovat happamoituminen, otsonikato, ilmansaasteet ja ilmaston lämpenemiseen liittyvät tekijät.
Monet ilmakemian keskeisistä teorioista on kehitetty vasta 1970- ja 1980-luvuilla. Esimerkki tällaisesta on otsonikato, jonka löytyminen Etelämantereelta 1985 vaati uusia teorioita sen kemian selittämiseksi.
Aiheesta muualla

Otsonikato Ilmatieteen laitos. Viitattu 2.6.2020.
Ilmakehän kemiallinen koostumus Oulu.fi. Arkistoitu 30.7.2021. Viitattu 2.6.2020.
Minna Meriläinen-Tenhu: Kun kaupungista puuttuu puhdas ilma Helsingin Yliopisto.  28.6.2018. Viitattu 2.6.2020.
Nevanlinna, Heikki (toim.): Ilmakehä-ABC – Selittävä asiasanasto.  Helsinki:  Ilmatieteen laitos, 2008.  ISBN 978-951-697-671-9.  Teoksen verkkoversio (viitattu 2.6.2020).
Atmospheric Chemistry University of York, Department of Chemistry. Viitattu 2.6.2020. (englanniksi)
II (The Exploding Eyes Orchestran albumi)

| II The Exploding Eyes Orchestra |
| --- | --- | --- |

Studioalbumin tiedot
 Julkaistu: 5. lokakuuta 2018
 Formaatti: CD, LP
 Tyylilaji: psykedeelinen rock
 Kesto: 43.36
 Levy-yhtiö: Svart Records
The Exploding Eyes Orchestran muut julkaisut
| I 2015 | II 2018 |   |
Singlet albumilta II
 ”Harmain” Julkaistu: 22. elokuuta 2018
II on The Exploding Eyes Orchestran toinen ja viimeiseksi jäänyt studioalbumi, joka julkaistiin 5. lokakuuta 2018. Albumista julkaistiin CD-painoksen lisäksi 500 kopiota käsittävä vinyylipainos.
Yhtye lopetti toimintansa albumin julkaisun jälkeen, kun keulahahmo Tommi Hoffren ilmoitti projektin ”täyttäneen tehtävänsä”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Those of Us Left | 7.24 |  |  |  |  |  |  |  |
| 2. | Belladonna | 5.06 |  |  |  |  |  |  |  |
| 3. | Harmain | 4.12 |  |  |  |  |  |  |  |
| 4. | The Things You Do | 3.46 |  |  |  |  |  |  |  |
| 5. | The Birch and the Sparrow | 6.28 |  |  |  |  |  |  |  |
| 6. | Go Go Johnny Do | 6.24 |  |  |  |  |  |  |  |
| 7. | Love Eternal | 10.16 |  |  |  |  |  |  |  |
|  |  | 43.36 |  |  |  |  |  |  |  |
Arvostelut

Kaaoszine:
Nousu.net:
Soundi:
Ingeborg Eriksdotter

| Ingeborg Eriksdotter |
| --- | --- |
 Ingeborg Eriksdotterin kuva hänen sinetissään.
Henkilötiedot
Syntynyt: 1210-luku
Kuollut: 1254
Kansalaisuus:  ruotsalainen
Arvonimi: prinsessa
Vanhemmat:  Erik X Knutsson ja Rikissa Tanskalainen
Puoliso:  Birger-jaarli
Ingeborg Eriksdotter, syntynyt luultavasti vuosien 1210 ja 1216 väillä, kuollut 17. kesäkuuta 1254, oli ruotsalainen prinsessa. Ingeborg Eriksdotterin isä oli kuningas Erik X Knutsson ja äiti kuningatar Rikissa Tanskalainen. Hän meni naimisiin Birger-jaarlin kanssa, joka kuului mahtavaan Bjälbo-sukuun.
Ingeborg Eriksdotter ja Birger-jaarlin kanssa yhteensä kahdeksan lasta:
Rikissa, syntynyt noin 1238, kuollut 1288
Valdemar, syntynyt noin 1239, kuollut 1302. Ruotsin kuningas 1250-1275.
Magnus, syntynyt noin 1240, kuollut 1290. Ruotsin kuningas 1275-1290.
Kristina, jonka tytär Elena nai Ulf Holmgerssonin.
Katarina, syntynyt noin 1245, kuollut 1289.
Erik, syntynyt noin 1250, kuollut 1275.
Ingeborg, syntynyt noin 1253, kuollut 1302.
Bengt, syntynyt 1254, kuollut 1291.
II (Pharaoh Overlordin albumi)

| II Pharaoh Overlord |
| --- | --- | --- |

Studioalbumin tiedot
 Äänitetty : 2002
 Julkaistu: 2003
 Formaatti: CD
 Tyylilaji: stoner rock, psykedeelinen rock
 Kesto: 50.49
 Levy-yhtiö: No Quarter Records
Pharaoh Overlordin muut julkaisut
| #1 2001 | II 2003 | The Battle of the Axehammer 2004 |
II on vuonna 2003 ilmestynyt Pharaoh Overlordin toinen studioalbumi, jonka julkaisi amerikkalainen No Quarter Records. Se on edeltäjänsä tapaan instrumentaalilevy ja koostuu suurimmaksi osaksi samaa riffiä toistavista kappaleista. Tällä kertaa mukana on myös akustisia instrumentteja.
Kappaleet

Komaron Runner – 6.04
August – 5.58
Dark Temper – 7.50
Skyline – 9.57
Love Unfiltered – 10.50
Who Were You – 10.09
Kokoonpano

Janne Westerlund – kitara
Jussi Lehtisalo – basso
Tomi Leppänen – rummut
I Don’t Love You

| I Don't Love You Cyan Kicks |
| --- | --- | --- |

Studioalbumin tiedot
 Julkaistu: 23. elokuuta 2019
 Kesto: 40.05
 Levy-yhtiö: Ranka Kustannus
Cyan Kicksin muut julkaisut
|   | I Don't Love You 2019 | Not Your Kind 2021 |
I Don't Love You on suomalaisen alternative rock -yhtye Cyan Kicksin esikoisalbumi, joka julkaistiin vuonna 2019. Yhtye sai levyllään vuoden parhaan rock-albumin Emma-ehdokkuuden.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Endgame | 3.16 |  |  |  |  |  |  |  |
| 2. | Tidal Wave | 3.22 |  |  |  |  |  |  |  |
| 3. | Gasoline | 3.16 |  |  |  |  |  |  |  |
| 4. | Criminals | 3.01 |  |  |  |  |  |  |  |
| 5. | Gravity | 2.56 |  |  |  |  |  |  |  |
| 6. | Satellite | 3.02 |  |  |  |  |  |  |  |
| 7. | Riddle | 3.31 |  |  |  |  |  |  |  |
| 8. | Feathers | 2.43 |  |  |  |  |  |  |  |
| 9. | Saint | 3.11 |  |  |  |  |  |  |  |
| 10. | Heart | 2.55 |  |  |  |  |  |  |  |
| 11. | Mistake | 3.39 |  |  |  |  |  |  |  |
| 12. | I Don't Love You | 2.29 |  |  |  |  |  |  |  |
| 13. | Rockabye (Clean Bandit -cover) | 3.33 |  |  |  |  |  |  |  |
Arvostelut

Imperiumi: 8+/10
Soundi:
If then else

| if_then_else The Gathering |
| --- | --- | --- |

Studioalbumin tiedot
 Äänitetty : tammi–maaliskuu 2000, Studio Koeienverhuurbedrijf, Purmerend, ja S & K Studio, Doetinchem
 Julkaistu: heinäkuu 2000
 Tuottaja(t): The Gathering ja Zlaya Hadzich
 Tyylilaji: alternative rock, trip rock, progressiivinen metalli
 Kesto: 52.47
 Levy-yhtiö: Century Media
The Gatheringin muut julkaisut
| How to Measure a Planet? 1999 | if_then_else 2000 | Black Light District (EP) 2002 |
if_then_else on alankomaalaisen The Gathering -yhtyeen kuudes studioalbumi, joka julkaistiin vuonna 2000 Century Media Records -levy-yhtiöltä. Nimiotsikko viittaa ohjelmointikielissä käytettyihin konditionaalilausekkeisiin. Lisäksi nimessä on käytetty ohjelmoinnissa tyypillistä alaviivaa merkitsemään välilyöntiä.
Kappaleet

Kaikki sanat Anneke van Giersbergen paitsi kappaleessa 5; Rene Rutten ja Giersbergen, kaikki sävellykset The Gathering.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Rollercoaster | 4.45 |  |  |  |  |  |  |  |
| 2. | Shot to Pieces | 4.10 |  |  |  |  |  |  |  |
| 3. | Amity | 5.57 |  |  |  |  |  |  |  |
| 4. | Bad Movie Scene | 3.49 |  |  |  |  |  |  |  |
| 5. | Colorado Incident | 4.53 |  |  |  |  |  |  |  |
| 6. | Beautiful War | 2.33 |  |  |  |  |  |  |  |
| 7. | Analog Park | 6.06 |  |  |  |  |  |  |  |
| 8. | Herbal Movement | 4.11 |  |  |  |  |  |  |  |
| 9. | Saturnine | 5.12 |  |  |  |  |  |  |  |
| 10. | Morphia’s Waltz | 6.37 |  |  |  |  |  |  |  |
| 11. | Pathfinder (Instrumentaali)  | 4.39 |  |  |  |  |  |  |  |
Kokoonpano

Anneke van Giersbergen – laulu, kitara
René Rutten – kitarat, theremin, didgeridoo
Frank Boeijen – koskettimet
Hugo Prinsen Geerligs – basso
Hans Rutten – rummut
Vierailevat muusikot

Bart van Vegchel – käyrätorvi (”Rollercoaster”, ”Beautiful War”, ”Pathfinder”)
Ad Verspaandonk – pasuuna (”Beautiful War”, ”Pathfinder”)
Emmeke Bressers – oboe (”Beautiful War”)
Jasper Slotboom – sello (”Beautiful War”)
Marthe Kalkhoven – sello (”Beautiful War”)
Jiska ter Bals – viulu (”Amity”, ”Saturnine”, ”Morphia’s Waltz”)
Arvostelut

Allmusic:
Chronicles of Chaos:
Soundi:
Sputnikmusic:
Aiheesta muualla

If then else Discogsissa. (englanniksi)
Albumi If then else Encyclopaedia Metallum -sivustolla (englanniksi)
The Gathering
| --- | --- |
Studioalbumit:   Always...  Almost a Dance  Mandylion  Nighttime Birds  How to Measure a Planet?  if_then_else  Souvenirs  Home  The West Pole  Disclosure  Afterwords  Beautiful Distortion 
Kokoelmat:   Downfall – The Early Years  Accessories – Rarities and B-Sides  Sand and Mercury  TG25: Diving Into the Unknown
Immunologinen synapsi

Immunologinen synapsi eli immuunijärjestelmän synapsi on immunologiassa antigeeniä esittelevän solun ja imusolujen välinen rajapinta. Sen löysi National Jewish Medical and Research Centerissa Denverissä työskentelevä Abraham Kupfer. Samoihin aikoihin Daniel Davis ja Jack Strominger julkaisut osoittivat immuunijärjestelmän synapsin rakenteet erilaisissa lymfosyyteissä. Kupfer esitteli ensimmäisen havaintonsa vuonna 1995 Keystone Symposia tapahtumassa, ja hän osoitti kolmiulotteisen kuvan avulla immuunisolujen keskinäisen vuorovaikutuksen. Synapsin avainmolekyyli on T-solu reseptori ja sen vastinparina ovat MHC-proteiinit. Tärkeitä ovat myös LFA-1, ICAM-1, CD28 ja CD80/CD86.
c-SMAC (keski-SMAC), joka muodostuu θ isoformin proteiinikinaasi C: n, CD2, CD4, CD8, CD28, Lck ja Fyn.
p-SMAC (perifeerinen-SMAC) lymfosyytti-toimintaan liittyvä antigeeni-1 (LFA-1) ja solun tukirangan proteiini taliini ovat ryhmittyneet.
d-SMAC (distaalinen-SMAC) rikastettu CD43 ja CD45-molekyyleihin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Immunological_synapse
I Don’t See Ya

| ”I Don’t See Ya” Cristina Rus |
| --- | --- | --- |

Singlen tiedot
 Äänitetty : 2009
 Julkaistu: 10. kesäkuuta 2010
 Formaatti: digitaalinen lataus
 Tyylilaji: dance, elektroninen musiikki
 Kesto: 03.15
 Levy-yhtiö: Cat Music
I Don’t See Ya on romanialaisartisti Cristina Rusin kappale. Sen julkaisi Cat Music singlenä 10. kesäkuuta 2010. Kappaleeseen liittyvä musiikkivideo julkaistiin 16. marraskuuta 2009. Kappaleen ainoaksi singlelistasijoitukseksi on jäänyt Venäjän singlelistan 227. sija.
Kappaleet

Digitaalinen lataus
I Don’t See Ya – 3.15
Listasijoitukset

| Listat (2010) | Paras sijoitus |
| --- | --- |
Venäjä (Top Hit Weekly General): 227
Irenji

| Irenji يرنجي |
| --- | --- |
 fiIrenji 
 38°04′26″N, 47°54′54″E 
Valtio:   Iran
Provinssi:  Ardabīl
Piirikunta:  Nir County
Aikavyöhyke:  +03:30
Väestö
Väkiluku (2006):  373
Irenji (pers. ‏ايرنجي‎) on kylä Nir Countyssa, Ardabīlin provinssissa Iranissa. Vuoden 2006 väestölaskennan mukaan Irenjissä asui tuolloin 373 ihmistä. Irenji käyttää UTC+03:30-aikavyöhykettä.
Ierá Odós

| Ierá Odós Ιερά Οδός |
| --- | --- |
 Ierá Odós -katua.
Maa:  Kreikka
Kaupunki:  Ateena
Tieluokka:  katu
Pituus:  7,8 km
Alkupiste:  Peiraiós / Panagí Tsaldári (Kerameikós)
Päätepiste:  Athinón (Dafní) (7,8 km)
Ierá Odós (kreik. Ιερά Οδός, ”Pyhä katu/tie”) on katu Ateenan metropolialueella Kreikassa. Sen nimi viittaa antiikin aikaiseen, Ateenasta Eleusiihin kulkeneeseen Pyhään tiehen, jonka suuntaisesti tie kulkee.
Ierá Odós saa alkunsa Kerameikóksen kaupunginosasta Ateenan ydinkeskustan luoteispuolelta Peiraiós / Panagí Tsaldári -kadun risteyksestä, ja suuntautuu luoteisiin esikaupunkeihin kulkien läpi Aigáleon ja Chaïdárin. Se päättyy Dafníssa liittyen Athinón-valtakatuun. Kadun pituus on noin 7,8 kilometriä. Kadun varrella sijaitsee muun muassa Ateenan maatalousyliopisto.
Ierá Odós -katua.
Ierá Odós -katua.
Aiheesta muualla

Kuvia tai muita tiedostoja aiheesta Ierá Odós Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Ιερά Οδός
Ateenan merkittävimmät kadut ja tiet
| --- | --- |
Moottoritiet:   A1 (PATHE)  A6 (Attikí Odós) 
Valtakadut:   Alexándras  Andréa Syngroú  Athinón  Kifisías  Konstantinoupóleos  Mesogeíon  Vasiléos Konstantínou  Vasilíssis Amalías  Vasilíssis Ólgas  Vasilíssis Sofías  Vouliagménis 
Kadut:   Aiólou  Akadimías  Athinás  Dionysíou Areopagítou  Ermoú  Filellínon  Ierá Odós  Iródou Attikoú  Mitropóleos  Óthonos  Panepistimíou  Patisíon (28is Oktovríou)  Peiraiós (Panagí Tsaldári)  Sólonos  Stadíou  Tripódon  Vasiléos Georgíou A'  Voukourestíou 
Käännös suomeksi
In Touch Weekly

| In Touch Weekly |
| --- | --- |
Lehtityyppi:  tabloidi
Aihealue:  julkisuuden henkilöt
Kustantaja:  American Media, Inc.
ISSN:  ISSN 1540-8280
Perustettu:  2002
Päätoimittaja:  Michelle Lee
Kotimaa:   Yhdysvallat
Ilmestymistiheys:  viikoittain
Kieli:  englanti
Aiheesta muualla
intouchweekly.com
In Touch Weekly on yhdysvaltalainen aikakauslehti, joka tekee sensaationhakuisia artikkeleita julkisuuden henkilöistä. Lehti on keskittynyt viihdeuutisiin, muotiin, kauneuteen, suhteisiin ja elämäntapaan ja se on suunnattu nuorille aikuisille.
Bauer Media Group aloitti lehden kustantamisen vuonna 2002. Richard Spencer toimi sen päätoimittajana julkaisusta vuoteen 2010 asti.
Bauer Media Group kustansi myös lehden sisarlehteä Life & Style, joka on myös viikoittain ilmestyvä juorulehti. Kun In Touch keskittyy enemmän julkisuuden henkilöihin, Life & Style antaa lukijoillen kauneus- ja muotivinkkejä.
Kesäkuussa 2018 American Media, Inc. osti In Touchin ja 12 muuta lehteä Bauerilta. Kauppasummaa ei kerrottu.
Ilmaisku Nangarhariin 2017

Ilmaisku Nangarhariin oli Yhdysvaltojen tekemä ilmaisku paikallista Isis-järjestön haara Vilayat Khorasania vastaan 13. huhtikuuta 2017. Iskusta uutisoitiin etenkin Yhdysvaltojen käyttämän GBU-43/B Massive Ordnance Air Blast eli MOAB-pommin takia, joka on ydinaseita mukaan laskematta Yhdysvaltojen suurin sotatoimissa käyttämä pommi. Isku Nangharissa oli pommin ensimmäinen käyttökerta tositoimissa.
Jotkin tahot kuvailivat iskua onnistuneeksi ja jotkin toiset kuvailivat sitä ylimitoitetuksi. Iskusta uutisointi keskittyi paljolti pommin epätavallisen suureen kokoon, mikä antoi harhaanjohtavan kuvan sen tuhovaikutuksesta.
Tausta

Achinin piirikunta Afganistanissa.
Isis-järjestön Afganistanin haara eli Vilayat Khorasan perustettiin tammikuussa 2015. Afganistanin haara oli Isisin ensimmäinen arabimaailman ulkopuolella. Haaraan liittyi jäseniä Afganistanin Helmandin, Zabulin, Farahin, Logarin ja Nangarharin maakunnissa. Järjestö menetti kuitenkin osan aluksi valtaamistaan alueista taisteluissa Afganistanin armeijaa ja Taliban-järjestöä vastaan. Järjestön päätukikohta Afganistanissa on ollut Nangarharissa, jonka itäosat Isis valtasi vuoden 2015 puolivälissä. Alue on lähellä Pakistanin heimoalueita, jolla monien järjestön johtajien uskotaan olevan. Yhdysvallat on tehnyt Isisiä vastaan useita ilmaiskuja, joissa on saanut surmansa satoja sen taistelijoita.
Ilmaisku

Yhdysvallat teki 13. huhtikuuta 2017 ilmaiskun Afganistanin Isisiä vastaan Achinin piirikunnassa Nangarharin maakunnassa sijainnutta tunnelijärjestelmää vastaan. Iskusta uutisoitiin etenkin siinä käytetyn aseen takia. GBU-43/B Massive Ordnance Air Blast eli MOAB on lempinimeltään "kaikkien pommien äiti". Pommi suunniteltiin Irakin sotaa varten ja sitä koekäytettiin ensimmäisen kerran vuonna 2003. Sotatoimissa Nangarharin isku oli kuitenkin sen ensimmäinen käyttökerta. Pommi oli ydinaseet poislaskien Yhdysvaltojen suurin sotatoimissa käyttämä pommi, vaikkakin sen kalustoon kuuluu myös vielä raskaampi Massive Ordnance Penetrator eli MOP. Pommi on suunniteltu erityisesti maanalaisia kohteita, kuten tunneleita vastaan. Pommi pudotetaan Lockheed MC-130-kuljetuskoneen tavaratilasta ja se räjähtää hieman kohteensa yläpuolella GPS:n ohjaamana. Pommi pudotettiin Afganistanin armeijan joukkojen operaation aikana. Operaatio oli ajautunut vaikeuksiin Tangi Assadkhelin alueella Achinissa, jossa myös Yhdysvaltojen erikoisjoukkojen ylikersantti Mark R. De Alencar oli kuollut vain muutamaa päivää aikaisemmin. Pommin pudotuksesta tiedotettiin Afganistanin joukoille, jotka vetäytyivät muutaman kilometrin päähän pudotuspaikasta. Kenraali John Nicholsonin mukaan iskun tarkoituksena oli tuhota alueen tunnelit, bunkkerit ja miinakentät, jotta Isisin vastaista operaatiota voitaisiin jatkaa.